**Lipa Šokadija**

Šokadija moja u zoru se budi

i već se rano spremaju ljudi.

Sprema se Šokac u svečano ruvo

Bogu pomolit mora se prvo.

U kućama starim pod trošnim krovom

cura se gizda rubinom novom.

Rubina bila lipa ko vila,

mlada se cura njome ponovila.

U bogatim kućama kod ratara

bilo je i lipih zlatara.

U bećara velika je duša,

a na snaši lipa đendaruša.

Na starom ormaru dvi blizanke,

dvi sestre ubjeranke.

Na svakoj su redovi od zlata,

svaka falta jedna drugu hvata.

Šokadijo moja lipa i bogata,

od ravnice tvoje nema većeg zlata!

Volim tebe, Šokadijo moja,

puna blaga, puna zlatnih boja!

Karlo Šimeg

8. razred

OŠ Drenje

Mihaela Topić